Diari Oficial de la Generalitat Valenciana


Sumari del DOGV 6360, del 22-09-2010 (2010/9816)

Notificació de la sentència dictada en el judici verbal número 1572/2008.
-------------------------------------------------------------------------

### Dades del document

Número de DOGV
:   6360

Data del DOGV
:   22-09-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/9816


Organisme emissor
:   Jutjat de Primera Instància Número 21 de València

Tipus de document
:   Edicte

Notificació de la sentència dictada en el judici verbal número 1572/2008. [2010/9816]  
Miriam Muñoz Peiró, secretària judicial del Jutjat de Primera Instància número 21 de València, mitjançant aquest edicte faig saber:   
Que en aquest Jutjat se segueix judici verbal amb el número 001572/2008, a instàncies d'Emivasa, representada per la procuradora Desamparados Barber París, i assistida pel lletrat Ignacio López Arbide, contra Rafael Roig García, sobre resolució de contracte i reclamació d'una quantitat, en què s'ha disposat en el dia de hui notificar la sentència dictada en aquestes actuacions al demandat que es troba en parador ignorat, Rafael Roig García, la dispositiva de la qual, literalment, diu així:  
«Dispositiva  
Estime de forma parcial la demanda interposada per l'entitat Empresa Mixta Valenciana de Aguas, SA (Emivasa), contra Rafael Roig García:  
a) Declare resolt el contracte de subministrament d'aigua potable i manteniment de comptador mesurador de consum subscrit entre l'actora i Ricardo Roger el 26 de setembre de 1996, i en virtut d'això l'entitat demandant havia de subministrar aigua potable, instal·lar i conservar el corresponent comptador en relació amb l'immoble siti al carrer de l'Historiador Martínez Ferrando, 6, porta 8, de València, i condemne Rafael Roig García a sotmetre's a la declaració esmentada, el qual haurà de portar a terme les actuacions que calguen per a fer cessar de forma efectiva el subministrament d'aigua, amb l' advertència que, si no ho fa així, s'efectuarà a càrrec seu i en la forma indicada en els fonaments de dret d'aquesta resolució.   
b) Condemne Rafael Roig García a pagar 270,50 euros i els interessos legals de la quantitat esmentada computats des de la data de la interpel·lació judicial.   
c) Absolc Rafael Roig García de la resta de pretensions formulades en contra seua.  
Quant a les costes, cada part pagarà les causades a instàncies seues i les comunes a mitges.   
Incloeu aquesta resolució en el llibre de sentències i deixeu-ne una testimoniança en les actuacions. Notifiqueu-la a les parts i feu-los saber que no és ferma i que s'hi pot interposar un recurs d'apel·lació que haurà de resoldre l'Audiència Provincial de València. Caldrà preparar el recurs davant d'aquest Jutjat, dins del termini de cinc dies, d'acord amb els tràmits que estableixen els articles 457 i següents de la vigent Llei d'Enjudiciament Civil. Així mateix, per a admetre la preparació de l'apel·lació serà necessària la consignació d'un dipòsit de 50 € en el compte del Jutjat número 4553 0000 02 1572 08, clau 02 recurs apel·lació (disposició addicional 15.4 LO 1/2009).   
Aquesta és la meua sentència, que pronuncie, mane i firme».   
I perquè valga d'edicte de notificació de la sentència al demandat, en parador ignorat, estenc aquest edicte que es fixarà al tauler d'anuncis d'aquest Jutjat i es publicarà en el Diari Oficial de la Comunitat Valenciana.  
València, 3 de setembre de 2010.- La secretària judicial: Miriam Muñoz Peiró.